

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941 e-pasts: info@daugavpils.lv www.daugavpils.lv

**ĀRKĀRTAS SĒDES PROTOKOLS**

Daugavpilī

2020.gada 12.maijā Nr.20

SĒDE NOTIEK VIDEOKONFERENCES REŽĪMĀ

SĒDE SASAUKTA plkst. 15.00

SĒDI ATKLĀJ plkst. 15.00

SĒDI VADA – Daugavpils pilsētas domes priekšsēdētājs Andrejs Elksniņš

SĒDĒ PIEDALĀS - 14 Domes deputāti – A.Broks, J.Dukšinskis, R.Eigims, A.Gržibovskis,

 A.Elksniņš, L.Jankovska, R.Joksts, V.Kononovs,

 N.Kožanova, M.Lavrenovs, J.Lāčplēsis,

 I.Prelatovs, H.Soldatjonoka, A.Zdanovskis

SĒDĒ NEPIEDALĀS - 1 Domes deputāts – I.Kokina – komandējumā

SĒDĒ PIEDALĀS - pašvaldības administrācijas darbinieki:

 S.Šņepste, R.Golovans, E.Upeniece, M.Dimitrijeva, I.Šalkovskis

 - pašvaldības budžeta iestādes darbinieki:

 M.Isupova, E.Kuzmina

SĒDI PROTOKOLĒ - Domes protokolu lietvedības pārzine S.Rimicāne

SĒDES DARBA KĀRTĪBA:

1. Par grozījumu Daugavpils pilsētas domes 2009.gada 27.augusta saistošajos noteikumos Nr.20”Braukšanas maksas atvieglojumi pilsētas sabiedriskajā transportā”.

2. Par grozījumu Daugavpils pilsētas domes 2016.gada 8.decembra saistošajos noteikumos Nr.46 “Daugavpils pilsētas pašvaldības materiālais atbalsts mazaizsargātajām personām”.

3. Par grozījumu Daugavpils pilsētas domes 2020.gada 6.aprīļa saistošo noteikumu Nr.13 “Daugavpils pilsētas pašvaldības atbalsts ārkārtējā situācijā sakarā ar Covid-19 izplatību” apstiprināšanu.

**1.§ (180)**

**Par grozījumu Daugavpils pilsētas domes 2009.gada 27.augusta saistošajos**

**noteikumos Nr.20”Braukšanas maksas atvieglojumi pilsētas sabiedriskajā transportā”**

 **M.Dimitrijeva, A.Broks, N.Kožanova, H.Soldatjonoka, L.Jankovska, J.Dukšinskis,**

 **A.Gržibovskis, V.Kononovs, A.Elksniņš**

Debates:

A.Broks izsaka priekšlikumu papildināt lēmuma projekta 3. un 3.¹ punktu:

“3. Vispārējās izglītības iestāžu klātienē un neklātienē 9.-12.klases izglītojamajiem, kuri deklarējuši pamatdzīvesvietu Daugavpils pilsētas administratīvajā teritorijā, ir tiesības mācību gada laikā izmantot pilsētas sabiedrisko transportu pilsētas nozīmes maršrutu tīklos, ar 100% atvieglojumu no braukšanas maksas, uzrādot attiecīgu dokumentu.”

“3.¹ Profesionālās izglītības iestāžu klātienē un neklātienē 2.- 4.kursa izglītojamajiem, kuri apgūst profesionālās pamatizglītības, arodizglītības vai profesionālās vidējās izglītības programmas un kuri deklarējuši pamatdzīvesvietu Daugavpils pilsētas administratīvajā teritorijā, ir tiesības mācību gada laikā izmantot pilsētas sabiedrisko transportu pilsētas nozīmes maršrutu tīklos, ar 50% atvieglojumu no braukšanas maksas, uzrādot mēnešbiļeti.”

L.Jankovska un N.Kožanova iebilst par šādiem ierobežojumiem.

H.Soldatjonoka uzskata, ka A.Broka priekšlikums nav administrējams.

J.Dukšinskis atbalsta sākotnējo lēmuma projekta redakciju.

L.Jankovska jautā, kas nodrošinās skolēniem sabiedriskajā transportā sejas maskas?

A.Gržibovskis saka, ka sejas maskas nodrošina vecāki.

L.Jankovska iesaka, ka atbildīgajiem dienestiem vajadzētu padomāt par sejas masku nodrošinājumu.

R.Golovans skaidro, ka sejas maskas var aizstāt ar šalli vai lakatu.

A.Broks atsauc priekšlikumu.

Pamatojoties uz Sabiedriskā transporta pakalpojumu likuma 14.panta trešo daļu, likuma "Par pašvaldībām" 43.panta pirmās daļas 13.punktu, Ministru kabineta 2005.gada 15.novembra noteikumu Nr.857 „Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” 22.punktu, ņemot vērā 2020.gada 7.maija grozījumus Ministru kabineta 2020.gada 12.marta rīkojumā Nr.103 „Par ārkārtējās situācijas izsludināšanu”, atklāti balsojot: PAR – 14 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Apstiprināt Daugavpils pilsētas domes 2020.gada 12.maija saistošos noteikumus Nr.16 „Grozījums Daugavpils pilsētas domes 2009.gada 27.augusta saistošajos noteikumos Nr.20 "[Braukšanas maksas atvieglojumi pilsētas sabiedriskajā transportā](https://likumi.lv/ta/id/196816-brauksanas-maksas-atvieglojumi-pilsetas-sabiedriskaja-transporta)”.

Pielikumā: Daugavpils pilsētas domes 2020.gada 12.saistošie noteikumi Nr.16 „Grozījums Daugavpils pilsētas domes 2009.gada 27.augusta saistošajos noteikumos Nr.20 "[Braukšanas maksas atvieglojumi pilsētas sabiedriskajā transportā](https://likumi.lv/ta/id/196816-brauksanas-maksas-atvieglojumi-pilsetas-sabiedriskaja-transporta)” un to paskaidrojuma raksts.

**2.§ (181)**

**Par grozījumu Daugavpils pilsētas domes 2016.gada 8.decembra**

**saistošajos noteikumos Nr.46 “Daugavpils pilsētas pašvaldības**

**materiālais atbalsts mazaizsargātajām personām”**

 **M.Dimitrijeva, H.Soldatjonoka, V.Kononovs, L.Jankovska A.Broks, A.Elksniņš**

H.Soldatjonoka lūdz nosaukt kategorijas, kurām tiks atjaunota bezmaksas braukšana sabiedriskajā transportā?

M.Dimitrijeva nosauc kategorijas, kurām tiks atjaunota bezmaksas braukšana.

A.Broks izsaka priekšlikumu: 119.punktā pievienot arī “101.5” apakšpunktu.

A.Elksniņš iesaka palikt pie piedāvātā regulējuma.

A.Broks atsauc priekšlikumu.

Pamatojoties uz likuma "Par pašvaldībām" 43.panta trešo daļu, Sabiedriskā transporta pakalpojumu likuma 14.panta trešo daļu un likuma "Par palīdzību dzīvokļa jautājumu risināšanā" 26.panta otro daļu, ņemot vērā Ministru kabineta 2020.gada 12.marta rīkojumu Nr.103 „Par ārkārtējās situācijas izsludināšanu”, atklāti balsojot: PAR – 14 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Apstiprināt Daugavpils pilsētas domes 2020.gada 12.maija saistošos noteikumus Nr.17 “Grozījums Daugavpils pilsētas domes 2016.gada 8.decembra saistošajos noteikumos Nr.46 "Daugavpils pilsētas pašvaldības materiālais atbalsts mazaizsargātajām personām””.

Pielikumā: Daugavpils pilsētas domes 2020.gada 12.maija saistošie noteikumi Nr.17 “Grozījums Daugavpils pilsētas domes 2016.gada 8.decembra saistošajos noteikumos Nr.46 "Daugavpils pilsētas pašvaldības materiālais atbalsts mazaizsargātajām personām”” un to paskaidrojuma raksts.

**3.§ (182)**

**Par grozījumu Daugavpils pilsētas domes 2020.gada 6.aprīļa**

**saistošo noteikumu Nr.13 “Daugavpils pilsētas pašvaldības atbalsts**

 **ārkārtējā situācijā sakarā ar Covid-19 izplatību” apstiprināšanu**

 **M.Dimitrijeva, A.Broks, N.Kožanova, L.Jankovska, J.Duksinskis, H.Soldatjonoka,**

 **J.Lāčplēsis, A.Zdanovskis,A.Elksniņš**

A.Elksniņš lūdz skaidrot, kā saistošie noteikumi darbojas šajā kontekstā?

M.Isupova skaidro situāciju.

A.Broks izsaka priekšlikumu nodalīt “bērni” un “audzēkņi”.

L.Jankovska iesaka, ka ēdināšana jānodrošina visiem tiem bērniem, kas to ir saņēmuši līdz šim.

J.Dukšinskis atbalsta esošo redakciju.

H.Soldatjonoka jautā, vai ir naudas līdzekļu ierobežojumi?

E.Upeniece atbild, ka nav precīzu datu.

A.Broks atsauc priekšlikumu.

Pamatojoties uz likuma "Par pašvaldībām" 43.panta trešo daļu, [Sociālo pakalpojumu un sociālās palīdzības likuma](https://likumi.lv/ta/id/68488-socialo-pakalpojumu-un-socialas-palidzibas-likums) [35.panta](https://likumi.lv/ta/id/68488-socialo-pakalpojumu-un-socialas-palidzibas-likums#p35) otro un ceturto daļu, atklāti balsojot: PAR – 14 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Apstiprināt Daugavpils pilsētas domes 2020.gada 12.maija saistošos noteikumus Nr.18 "Grozījumi Daugavpils pilsētas domes 2020.gada 6.aprīļa saistošajos noteikumus Nr.13 „Daugavpils pilsētas pašvaldības atbalsts ārkārtējā situācijā sakarā ar Covid-19 izplatību””.

Pielikumā: Daugavpils pilsētas domes 2020.gada 12.maija saistošie noteikumi Nr.18 "Grozījumi Daugavpils pilsētas domes 2020.gada 6.aprīļa saistošajos noteikumus Nr.13 „Daugavpils pilsētas pašvaldības atbalsts ārkārtējā situācijā sakarā ar Covid-19 izplatību”” un to paskaidrojuma raksts.

Sēdi slēdz plkst.15.47

Sēdes vadītājs:

Domes priekšsēdētājs *(personiskais paraksts)* A.Elksniņš

Protokoliste *(personiskais paraksts)*  S.Rimicāne